GiliGold/VAD_KnessetCorpus huggingface dataset:
<אלי שני: הממונה על הכנסות המדינה טוען שב-2012 נגרם חוסר של 5.7 מיליארד שקל להכנסות המדינה כתוצאה מהמשבר בבורסה.
<אלי שני: יש פגיעה בהכנסות המדינה ממיסוי רווחים בבורסה, כי לרוב המשקיעים יש הפסדים.
<אלי שני: יש פגיעה בהכנסות מחברות פיננסיות כמו בנקים, חברות ביטוח, חברות ברוקרים, שהם משלמים פחות מסים למדינה, ויש פגיעה בצריכה הפרטית עקב אפקט העוני.
<אלי שני: אנשים מפסידים כסף בבורסה, מרגישים את עצמם יותר עניים, ולכן קונים פחות.
<אלי שני: ככל שהמסים במשק יהיו יותר נמוכים באופן כללי, חוץ ממס רווחי ההון, שאם נפחית אותו הכנסות המדינה ממסים יגדלו – אם המדינה תתחיל לעבור חזרה למדיניות של הפחתת מסים, מצבנו ישתפר ואז גם תהיה בורסה משגשגת.
<אלי שני: צמחנו לפני המחאה החברתית ב-6%-5% לשנה, אנחנו יכולים גם להמשיך לצמוח בקצב כזה, יש אנשי היי-טק, יש כלכלנים, יש הכול, אבל תטילו מסים לא דרקוניים.
ניסן סלומינסקי: סם, בקצרה.
ניסן סלומינסקי: אחר-כך שמוליק יסכם.
<שאול ברונפלד: כמה הערות קצרות.
<שאול ברונפלד: מה שנאמר כאן זה נכון.
<שאול ברונפלד: אולי היה בזה היגיון כשהטילו את המס על הבורסה ב-2003, כשזה היה 15%, אז רצו שתהיה קצת יותר אפקטיביות.
<שאול ברונפלד: בינתיים העלו את המס.
<שאול ברונפלד: כמה זה היום?
<שאול ברונפלד: 25%.
<אלי שני: 25%, אבל בפועל זה גם מגיע ל - - -
<שאול ברונפלד: 25% ושכחו להוציא את האיסורים על קיזוז ושאר הדברים.
<שאול ברונפלד: בקשר למה שאמר ד"ר גטאס.
<שאול ברונפלד: אני זוכר באופן אישי שבאו אנשי עסקים מנצרת, הם שקלו לרשום את החברה שלהם בבורסה בשכם ולקחתי על עצמי להבטיח להם ולהרגיע אותם שלא יתנכלו להם בישראל, ודאי לא הבורסה, אם הם יחליטו להירשם בשכם.
<שאול ברונפלד: אראל, מה שאמרת על חברות ההיי-טק נכון מאוד.
<שאול ברונפלד: למרות שאנחנו לא כל-כך שיווקיים, קבענו סלוגן לעניין הזה, קראנו לזה "גדנ"ע נאסד"ק" – תבוא אצלנו, תעשה את הגדנ"ע, אחר-כך את השירות תוכל לעשות בנאסד"ק, כשתגדל.
<שאול ברונפלד: זה לא כל-כך הולך.
<שאול ברונפלד: הרשות והבורסה הקימו ועדה להקל על גדנ"ע נאסד"ק, יש המלצות וכן הלאה, אבל התחושה שלי היא שהבעיה העיקרית היא אפליה לרעה במיסוי של חברות גדנ"ע-נאסד"ק, לעומת חברות שהולכות ל-VC ודברים אחרים, ושכל מה שרשויות המס היו מוכנות לתרום זה בשולי השוליים וזה לא יפתור - - -
אראל מרגלית: סם, רק הערה קצרה.
אראל מרגלית: יש 500 חברות בישראל, בין 5 מיליון דולר ל-50 מיליון דולר מכירות.
אראל מרגלית: חלק לא גדול מהן, אבל חלק מהן, אם היתה פרוצדורה סבירה, היו יכולות לקבל סם חיים מהתהליך הזה.
אראל מרגלית: אפשר לדבר על זה אחר-כך.
ניסן סלומינסקי: זו רק ישיבה ראשונה, יהיה לנו עוד זמן.
ראובן ריבלין: זה שיווק טוב למונופול.
ראובן ריבלין: לפני שאתה קונה נכסים, תשחק מונופול.
ניסן סלומינסקי: שמוליק, היושב-ראש.
<שמואל האוזר: גם אני אעשה את זה קצר מאוד.
<שמואל האוזר: קודם כול, אני שמח על רוח השינוי ועל הרצון פה להתחדשות.
<שמואל האוזר: אנחנו ברשות חושבים שיש צורך לשינוי והצעדת הבורסה קדימה לרווחת כולם.
<שמואל האוזר: צריך לזכור שיש לנו בורסה טובה והיא יכולה להיות, לא טובה מאוד, היא יכולה להיות מצוינת.
<שמואל האוזר: אסור לנו לשקוט על השמרים.
<שמואל האוזר: אני זוכר כשדובר על עשיית שוק באגרות חוב, כשרצו לעשות בישראל, אמרו: זה נפלא, יש מיליארד שקל ביום סוחרים.
<שמואל האוזר: למה לא לעשות עשיית שוק?
<שמואל האוזר: אפשר להגיע ל-3, 4, 5, מיליארד, וזו היתה התוצאה.
<שמואל האוזר: מה שאני מציע, להרשות לעצמנו לחלום.
<שמואל האוזר: נחלום רחוק, נגיע רחוק.
<שמואל האוזר: אני מציע לכולנו שנעשה את כל המעשים שאנחנו צריכים לעשות.
<שמואל האוזר: נחשוב מה אנחנו צריכים לעשות.
<שמואל האוזר: אנחנו חושבים מה אנחנו צריכים לעשות.
<שמואל האוזר: בין השאר, אחד התפקידים הכי חשובים באמת שבורסות נוטלות על עצמן זה שיווק ולהביא חברות אחרות.
<שמואל האוזר: זה אחד התפקידים הכי חשובים.
<שמואל האוזר: אתה לא יושב בשקט ומחכה.
<שמואל האוזר: זאת מטרה ראשונה שכל בורסה שמתנהלת שמה לעצמה, משום שזה לחם חוקה, ודרך זה היא מצליחה להרוויח, וזה טוב.
<שמואל האוזר: זה טוב לבורסה וזה טוב גם למשק.
<שמואל האוזר: אני חושב שאנחנו צריכים להפוך כל אבן, ולקחת על עצמנו את הנטל הזה, לעשות כל מה שאנחנו יכולים כדי להצעיד את הבורסה קדימה.
<שמואל האוזר: זה נכון גם לגבי הבורסה, וזה נכון גם לנו כרשות ניירות ערך וזה נכון גם לגבי החברות עצמן, כיצד הן מתנהלות, וזה נכון גם למחוקקים.
<שמואל האוזר: תודה רבה, לכם.
ניסן סלומינסקי: למעשה שתי המטרות שהיו לי בדיון התממשו.
ניסן סלומינסקי: המטרה השלישית עדיין לא התממשה.
ניסן סלומינסקי: שתי המטרות היו להתניע מהלך ושידעו שזה לא משהו שייסגר בפורום כזה או אחר, אלא המחוקק, או הציבור, זה מאוד מטריד אותו, והוא ימשיך להסתכל על זה, ואם יהיה צורך גם להיות מעורב.
ניסן סלומינסקי: הדיון הוא רק התנעת מהלך.
ניסן סלומינסקי: דבר שני שהיה חשוב לי, שהדיון בכל הנושא הזה יהיה דיון אמיתי ורציני, ולא בהטחת האשמות ולצאת ידי חובה.
ניסן סלומינסקי: היה פה דיון רציני, וזה אולי סימן שאנחנו רוצים שכל הוועדות שיוקמו או שקמו, זו תהיה צורת הדיון שלהן, דיון רציני לגופו של עניין.
ניסן סלומינסקי: שתי המטרות האלה הוגשו, ואני חושב שהדיון כאן באמת היה דיון נעים ומאוד מכובד, ולכן אני מודה לכולם.
ניסן סלומינסקי: אם הייתי רק רוצה לעשות "וי" ולהגיד שעשינו את שלנו, היינו אומרים להתראות.
ניסן סלומינסקי: להתראות מתי שלפי החשבון צריכה להיות הנפילה הבאה.
ניסן סלומינסקי: אבל מאחר ששמוליק מכיר אותי וגם אחרים, והמטרה היא לא לעשות "וי", אלא באמת להיות מעורבים ולקיים דיונים נוספים, ניתן לוועדות שקיימות וכו' לעבוד קצת ונקיים דיונים כשהסבב הבא יהיה אמיתי, כלומר יעלו נושאים.
ניסן סלומינסקי: עכשיו כל אחד רק זרק כמה נושאים, אבל יהיה ניתוח לגופו של נושא וננסה כמה שאנחנו יכולים לדחוף את הוועדות השונות ואת הגופים הרלוונטיים לקיים דיונים אמיתיים ולהגיע להחלטות נכונות ולבצע.
ניסן סלומינסקי: ואם יש צורך, לעשות שינויים, לעשות שינויים.
ניסן סלומינסקי: ואם יהיה צורך בגיבוי חוקי, ניתן גם גיבוי.
ניסן סלומינסקי: כך שזו היתה ישיבה ראשונה טובה, שקטה ויפה.
ניסן סלומינסקי: הישיבה הבאה תהיה כבר יותר לעומק של חלק מהדברים שנאמרו פה, ואני מקווה שלא יהיה יותר צורך, אבל אם יהיה צורך נמשיך הלאה גם לישיבה שלישית ורביעית.
ניסן סלומינסקי: שוב, אני מודה לכולם.
ניסן סלומינסקי: אני מודה לסם, מודה לשמוליק - -
<קריאה: כל הכבוד על היוזמה.
ניסן סלומינסקי: - - ולכל המשתתפים האחרים, אלה שדיברו.
ניסן סלומינסקי: ובעזרת השם, כל הוועדות הקיימות יעבדו עכשיו.
ניסן סלומינסקי: שמוליק, הוועדות שקיימות שיעבדו מהר וטוב, כי נקיים דיון נוסף, ואז כבר נרצה לראות דברים יותר ממשיים.
ניסן סלומינסקי: חברי חברי הכנסת, יש לנו שני נושאים: הנושא הראשון נמשך הרבה זמן עד שהגיע אלינו, ולמרות שאנחנו בסוף המושב, לפני הפגרה, חשבתי שחשוב מאוד להעלות אותו.
ניסן סלומינסקי: מאחר שזה הטבה גדולה לעובדים במשמרות, אמרתי שנעלה את זה.
ניסן סלומינסקי: זה דבר קצר מאוד, ואני חושב שכולנו, אני כבר מכיר את כל חברי, רוצים להיטיב אם זה נכון וצודק.
ניסן סלומינסקי: מי נמצא מרשות - - -
<ברוך משולם: אני מהלשכה המשפטית.
ניסן סלומינסקי: תן הסבר קצר.
<ברוך משולם: תקנות מס הכנסה (שיעור המס על הכנסה בעד עבודה במשמרות) מעניקות הטבה לעובדים שעובדים במשמרת שנייה ובמשמרת שלישית ועוסקים בעיקר בפעילות ייצורית.
<ברוך משולם: התקנות האלה למעשה פקעו ב-31 בדצמבר 2012, אבל בעקבות חוק-יסוד: הכנסת, כאשר הכנסת התפזרה, הן הוארכו באופן אוטומטי עד ל-5 במאי.
<ברוך משולם: זה אומר שמה-5 במאי 2013 התקנות פקעו.
<ברוך משולם: אנחנו מבקשים להאריך אותן לכל שנת 2013 באופן אקטיבי עד סוף השנה.
<ברוך משולם: העלות של הארכת התקנות האלה מוערכת בכ-150 מיליון שקל.
ניסן סלומינסקי: מה מהות התקנות?
<ברוך משולם: מעודדת פעילות ייצורית.
<ברוך משולם: מעודדת עובדים במפעלים ייצוריים לעבוד משמרת שנייה ושלישית.
<ברוך משולם: יש הגדרה בדיוק בתקנות מהי משמרת שנייה ומהי משמרת שלישית.
<ברוך משולם: כאשר הם עובדים הם מקבלים זיכוי מס של 15% בדיוק עד לתקרה מסוימת שקבועה בתקנות שמתעדכנת משנה לשנה.
ניסן סלומינסקי: זאת אומרת, בסופו של דבר זה מיטיב עם העובדים האלה.
<ברוך משולם: בהחלט.
<ברוך משולם: עם אלה שעובדים ב - - -
אראל מרגלית: באיזה תחומים?
<ברוך משולם: יש הגדרה.
<ברוך משולם: זה מפנה לחוק עידוד התעשייה, ומדובר על פעילות ייצורית במפעל שעיקר פעילותו היא פעילות ייצורית.
עליזה לביא: מה זה "ייצורית"?
<ברוך משולם: אני אקרא את ההגדרה בדיוק.
<ברוך משולם: ההגדרה היא כזאת: מדובר על עובדים שעובדים במפעל תעשייתי.
<ברוך משולם: מפעל תעשייתי מוגדר בחוק עידוד התעשייה (מסים), "מפעל תעשייתי שבבעלותה של חברה תעשייתית שעיקר פעילותו בשנת המס היא פעילות ייצורית; לעניין זה יראו, בין היתר, את הפעילויות המפורטות בתוספת כפעילויות שאינן ייצוריות".
<ברוך משולם: זאת אומרת, פעילות מחריגה.
<ברוך משולם: ואז אומרים: מפעלים תעשייתיים משתייכים לענף כלכלי אחד, או קבוצה של מפעלים.
<ברוך משולם: יש פה הגדרה מסוימת, אבל החוק עצמו חל על פעילות ייצורית.
<ברוך משולם: אנחנו מדברים בגדול על עובדים במפעלים ובענפים מסוימים שקשורים לפעילות ייצורית, שמייצרים.
<ברוך משולם: פחות מתן שירותים, אלא אם כן הם נכללו באופן מפורש.
ניסן סלומינסקי: לשלומית יש כמה שאלות.
<שלומית ארליך: ברוך, מה קרה בפועל מה-5 במאי?
<ברוך משולם: בפועל מה-5 במאי פנו אלינו, שאלו היכן זה עומד.
<ברוך משולם: בהתאם למצב היום ולחוק אמרנו שהתקנות בפועל הוארכו עד ה-5 במאי ואלה ההטבות שניתנו, ואמרנו שאנחנו מבקשים להביא את זה להכרעתכם, ולכשתתקבל החלטה היום, ננחה את המעבידים בהתאם ונוציא הנחיה מסודרת כיצד יש לפעול.
ניסן סלומינסקי: האם זה יהיה רטרואקטיבי?
<ברוך משולם: באופן תיאורטי כן.
זהבה גלאון: האם אנחנו עושים חקיקה רטרואקטיבית?
<ברוך משולם: לא.
<ברוך משולם: פה מדובר בהטבות למעשה.
ניסן סלומינסקי: הטבות לעובד.
<ברוך משולם: אנחנו לא פוגעים באף אחד, אנחנו רק מעניקים הטבות.
<ברוך משולם: המצב החוקי היה - - -
ניסן סלומינסקי: ברוך, תן לי להבין.
ניסן סלומינסקי: אם מישהו מקבל, מישהו צריך לתת.
ניסן סלומינסקי: האם זה המדינה או הבעלים?
<ברוך משולם: המדינה.
<ברוך משולם: החישוב מתבצע טכנית.
<ברוך משולם: הזיכוי של המס ניתן טכנית.
ניסן סלומינסקי: זה רק דרך זיכוי מס.
<ברוך משולם: כן.
<ברוך משולם: המעביד עצמו, אבל בסוף זה יוצא מתקציב המדינה, וזה מובא בחשבון בהתאם.
<שלומית ארליך: ברוך, האם יש הבחנה בין אנשים שכבר עכשיו עובדים באותו מקום עבודה, לבין אנשים שלא, לעניין ההטבה שתינתן?
<ברוך משולם: באופן תיאורטי כל מי שנמצא כרגע באותו מקום עבודה, המשיך ועבד מה-5 ביוני וממשיך לעבוד עד היום, מקבל את ההטבה ישירות מהמעביד, בהתאם להנחיה שאנחנו מוציאים.
<ברוך משולם: אלה שלא, אבל המשיכו לעבוד במפעל תעשייתי אחר, במקום אחר, יכולים לפנות למעביד שם, אנחנו נוציא הנחיה מסודרת, או שתמיד הם יכולים לפנות לפקיד השומה, לערוך תיאום ולקבל את מלוא ההטבות.
<ברוך משולם: אף אחד לא ייפגע.
<שלומית ארליך: גם עובד שפונה למעביד והמעביד החדש לא מאפשר - - -
<ברוך משולם: בהנחה שהמעביד החדש שלו נכנס לקטגוריה הזאת ובתקופת הביניים שהוא הפסיק מה-5 במאי, גם אם הוא מקבל את ההטבות עד היום, בהנחה שנאריך את זה, ננחה את המעביד החדש כיצד לעשות חישוב כך שהוא ייהנה מההטבות.
<ברוך משולם: נוציא הנחיה מסודרת בנושא.
<ברוך משולם: פנו אלינו בנושא והודענו למעבידים שנוציא הנחיה.
ניסן סלומינסקי: חזקי, אתה יכול להצטמצם למשפט?
<חיזקיה ישראל: בקצרה, העובדים במפעלים ממתינים לעסק הזה.
<חיזקיה ישראל: הם יודעים שזה הגיע לכאן ומחכים להחלטתכם.
<חיזקיה ישראל: הם יודעים שזה יהיה גם מה-6 במאי והם לא ייפגעו כי זה יינתן להם רטרואקטיבית, למי שזכאי.
ניסן סלומינסקי: זו אחת מהתקנות שאנחנו אוהבים לאשר, שהעובדים מקבלים, ומי שנותן זו המדינה ולא המעבידים, כך שהכול טוב מהבחינה הזאת.
<שלומית ארליך: רק עוד עניין אחד.
<שלומית ארליך: בשנים האחרונות פנו אלינו מספר פעמים לפני אישור התקנות.
<שלומית ארליך: התקנות מובאות למעשה לאישור בכל שנה מחדש, כשבדרך כלל אנחנו מקבלים אותן וצריכים לאשר אותן באופן רטרואקטיבי.
<שלומית ארליך: פנו אלינו מספר פעמים לעניין האפשרות להאריך מעבר לשנה אחת, על מנת לסייע לעובדים ולמעסיקים.
<שלומית ארליך: כאן אנחנו מדברים על מצב שבו אנחנו מבקשים להחיל את זה מה-6 במאי קדימה עד סוף השנה.
<שגית אפיק: זה אפילו חצי שנה.
<ברוך משולם: שוחחנו על כך אתמול ובדקנו את זה גם מול שר האוצר.
<ברוך משולם: מבחינתנו אנחנו רוצים את הגמישות לבחון את הנחיצות שלהן על בסיס שנתי ולראות מה מקורות.
<שגית אפיק: כבר שנים אתם מאריכים את זה אחת לשנה.
<שגית אפיק: פעם אחת תתנו לוועדה שנה וחצי.
<ברוך משולם: את צודקת בהחלט - - -
ניסן סלומינסקי: נעשה את זה עד 2014.
<ברוך משולם: אני לא יכול לאשר דבר כזה.
ניסן סלומינסקי: אם לא נאשר את זה עכשיו, הפסדנו.
ניסן סלומינסקי: יש פגרה.
<ברוך משולם: אני מציע שנאשר את זה עד 2013.
ניסן סלומינסקי: אני מציע הפוך.
ניסן סלומינסקי: עכשיו תצא, תדבר עם משה אשר, תגיד לו שלא נאשר את זה, אלא אם כן זה יהיה 2014, אחרת אנחנו עושים גם צחוק מעצמנו.
ניסן סלומינסקי: טוב שלא באתם בדצמבר 2013.
ניסן סלומינסקי: תצא ותחזור אלינו.
ניסן סלומינסקי: בינתיים נעבור לסעיף הבא ונמתין לתשובה.
<ברוך משולם: בשמחה.
<ברוך משולם: אני יכול להגיד שנכון לאתמול לא היה אישור.
<ברוך משולם: אני אנסה עוד פעם - - -
ניסן סלומינסקי: חבל, זה לא יאושר.
<ברוך משולם: אין בעיה.
ניסן סלומינסקי: בזמנו, לפי בקשות של חברי הוועדה, הקמנו ועדות משנה, וגם אמרנו שאין מגבלה אם חברים נוספים רוצים להקים ועדות משנה בנושאים ספציפיים.
ניסן סלומינסקי: אין לי שום בעיה בנושא הזה.
ניסן סלומינסקי: אישרנו את יושבי-ראש הוועדה שאושרו פה.
ניסן סלומינסקי: הבנתי שכך תמיד היה מקובל, שמאשרים את היושב-ראש, והיושב-ראש, או שהוא מזמין את כולם, הוא פותח את הישיבה, או שהוא עושה איך שהוא מבין.
ניסן סלומינסקי: שלשום הסבה את תשומת לבי שגית, היועצת המשפטית שלנו, שלא מספיק שיש יושב-ראש, כי הוא לא יוכל להקים ועדת משנה, אלא רק צוות.
ניסן סלומינסקי: בסוף התברר שהיושבי-ראש רוצים להקים ועדות משנה.
ניסן סלומינסקי: כדי שזה יהיה ועדת משנה, כל אחד צריך להביא את ההצעה שלו לחברים ונאשר פה.
ניסן סלומינסקי: טמיר פנה ליושבי-ראש וביקש מכל אחד שייתן את ההצעה שלו, ואנחנו צריכים להביא את זה לאישור.
זהבה גלאון: תגידו קודם מי כל יושבי-ראש הוועדות.
עליזה לביא: גם מה הנושאים.
<טמיר כהן: למעשה אלה דברים שכבר אישרנו בעבר, אז יש לנו פה חמש ועדות משנה, כשמתוכן ארבע עומדות על הפרק.
<טמיר כהן: האחת, ועדת משנה לפריפריה והתיישבות, בראשות חבר הכנסת זבולון קלפה; ועדת משנה למגזר הערבי, בראשות חבר הכנסת אחמד טיבי; ועדת משנה לעסקים קטנים ובינוניים, בראשות חבר הכנסת רוברט אילטוב; ועדת המשנה לביטוח, בראשות חבר הכנסת יצחק כהן; ועדת המשנה לעניין תקנות ניירות ערך (זירת סוחר לחשבונו העצמי), בראשות חבר הכנסת בועז טופורובסקי - -
זהבה גלאון: רק גברים בראשות הוועדות.
<טמיר כהן: - - וועדת משנה אחת שכבר אושרה, ועדת משנה לעניינים חסויים - - -
זהבה גלאון: רק גברים.
ניסן סלומינסקי: זה כבר נאמר בזמנו.
זהבה גלאון: תמיד טוב לחזור על זה, אדוני.
ניסן סלומינסקי: אין שום בעיה.
זהבה גלאון: מי זה בעניינים החסויים?
<טמיר כהן: זה מה שאושר בוועדה.
עליזה לביא: זה ודאי לא אישה.
<טמיר כהן: הוועדה הזאת אושרה בעבר בוועדה, ויושב-ראש ועדת הכספים הוא יושב-ראש הוועדה, חבר הכנסת ניסן סלומינסקי.
<טמיר כהן: החברים: עפר שלח, אלעזר שטרן, איציק כהן ואריה מרגלית.
זהבה גלאון: עוד פעם רק גברים.
<שגית אפיק: זו ועדה שוועדת הכספים מחויבת להקים בתחילת כל כנסת.
זהבה גלאון: רק לא מחויב שכולם יהיו גברים.
עליזה לביא: למה שלא נצטרף?
<שגית אפיק: היא צריכה למנות חמישה חברים.
ניסן סלומינסקי: חמישה והיא לא לדיון כרגע.
ניסן סלומינסקי: הוועדה הזאת אושרה עם השמות.
ניסן סלומינסקי: אנחנו מעלים עכשיו לדיון את ועדת המשנה לתקנות ניירות ערך (זירות - - -
עליזה לביא: אני רק רוצה להבין, אדוני, מתי היא קמה ומי אישר אותה?
ניסן סלומינסקי: ועדת הכספים אישרה את זה באחת הפעמים.
ניסן סלומינסקי: זה הופיע על סדר-היום.
<שגית אפיק: לפני שבועיים בערך.
ניסן סלומינסקי: אני חושב שיותר.
ניסן סלומינסקי: זהבה, אמרתי גם אז, את או עליזה או כל מי שרוצה יכולים לפנות.
ניסן סלומינסקי: זו פנייה של חברים שבאו ואמרו: אנחנו רוצים להקים ועדת משנה בנושא מסוים.
ניסן סלומינסקי: אני אומר: למה לא?
ניסן סלומינסקי: תבואי את.
ניסן סלומינסקי: אמרתי גם אז.
ניסן סלומינסקי: תבואי ותגידי: אני רוצה להקים ועדת משנה בנושא מסוים.
ניסן סלומינסקי: למה לא? גם את, עליזה, ותהיה יושבת-ראש ועדת משנה, אישה.
ניסן סלומינסקי: בדרך כלל ועדות המשנה זה יוזמה של החברים שרוצים.
ניסן סלומינסקי: בועז, מי אתה מציע לוועדה?
שמעון סולומון: מה אמרת שיושב-ראש הוועדה לפריפריה?
ניסן סלומינסקי: זבולון קלפה.
ניסן סלומינסקי: זבולון קלפה, לא נוצר קשר אתו, אז אין לנו הרכב, זה יצטרך להיות באחת הישיבות - - -
זהבה גלאון: הוא דואג להתיישבות עכשיו...
עליזה לביא: הוא מיישב את הארץ.
ניסן סלומינסקי: הפריפריה זה יישוב הארץ האמיתי.
בועז טופורובסקי: הצעתי היא שמעון סולומון, אחמד עמר, זבולון קלפה, אראל מרגלית ואיציק כהן.
בועז טופורובסקי: אין לי בעיה שתחליפי את איציק כהן או את אראל, ואין לי בעיה שתחליפי את שמעון או זבולון.
בועז טופורובסקי: אמרו לי שחייבים לקבוע אנשים, אז דיברתי עם אנשים שהיו לידי.
ניסן סלומינסקי: מי בעד לאשר את הוועדה הזאת, ירים את ידו.
ניסן סלומינסקי: הוועדה אושרה.
<טמיר כהן: יש עוד ועדות.
<טמיר כהן: לפי הסדר.
<טמיר כהן: ועדת משנה למגזר הערבי, בראשות אחמד טיבי.
<טמיר כהן: על השמות שאני אומר כאן אלה שמות שהוצעו על-ידי יושבי-ראש הוועדות עצמן, והם אמרו שהם דיברו וגיבשו את הרשימה.
<טמיר כהן: לגבי ועדת המשנה למגזר הערבי, בראשות אחמד טיבי, מדובר על חברי הכנסת רובי ריבלין, אלעזר שטרן, זהבה גלאון - -
זהבה גלאון: מחליף אותי עיסוואי.
<טמיר כהן: כממלא-מקום ישמש עיסווי פריג'.
<טמיר כהן: ועדת משנה לעסקים קטנים ובינוניים, בראשות רוברט אילטוב.
<טמיר כהן: מדובר בחברי הכנסת איציק כהן, בועז טופורובסקי, אראל מרגלית וגילה גמליאל.
עליזה לביא: אני רוצה להצטרף.
<טמיר כהן: מבחינת האיזון לא נראה לי שיש בעיה.
ניסן סלומינסקי: צריך לשמור על האיזון קואליציה-אופוזיציה.
ניסן סלומינסקי: עליזה, נצביע בהתניה שנדבר עם רוברט, רק שלא יהיה מצב של אי-נעימות כי הוא לא נמצא פה.
עליזה לביא: אין בעיה.
<טמיר כהן: ועדת המשנה לביטוח, בראשות חבר הכנסת איציק כהן.
<טמיר כהן: מדובר בחברי הכנסת גילה גמליאל, רוברט אילטוב, רובי ריבלין ויעקב ליצמן.
<טמיר כהן: ועדת המשנה לפריפריה והתיישבות, כמו שהיושב-ראש הציע.
<טמיר כהן: עדיין לא גובשה רשימה.
שמעון סולומון: האם היושב-ראש קבוע?
<טמיר כהן: היושב-ראש קבוע.
ניסן סלומינסקי: היושב-ראש קבוע, כי הוא כבר נבחר והוא פנה.
ניסן סלומינסקי: תדבר אתו כדי להצטרף, לא תהיה לך בעיה, ואם יהיה לך רעיון לוועדת משנה אחרת, אני אומר שוב, אני מהבחינה הזאת פתוח.
אראל מרגלית: אני רוצה ועדת משנה.
ניסן סלומינסקי: מי שרוצה יכול עכשיו, יכול אחר-כך.
עליזה לביא: אני אעלה רק לפרוטוקול.
עליזה לביא: אני רוצה להקים ועדת משנה.
אראל מרגלית: אני מוכן לרדת מאחת הוועדות אם זה עוזר, ואני רוצה להקים ועדת משנה בנושא של דיור בר השגה.
אראל מרגלית: הייתי מאוד-מאוד רוצה שזהבה גלאון תהיה אתי בוועדה.
ניסן סלומינסקי: אל תגיד שמות עכשיו, כי תצטרך לשמור על איזון.
ניסן סלומינסקי: הנושא של דיור בר השגה, צריך לוודא שזה נמצא אצלנו ולא בוועדה אחרת, כי יש חוק של דיור ציבורי בר השגה, וכבר מאחורי גבי - - -
<שגית אפיק: הדיור הציבורי הוא בוועדת הכלכלה.
אראל מרגלית: אנחנו מדברים על דיור בר השגה.
ניסן סלומינסקי: יש הרבה דיבורים שיכול להיות שזה כן יעבור לפה.
ניסן סלומינסקי: אני מציע שנמתין קצת.
זהבה גלאון: יש לי רעיון.
זהבה גלאון: תקים את ועדת המשנה לדיור בר השגה, שם אין כרגע ועדת משנה בנושא הדיור הציבורי.
זהבה גלאון: אתה כבר משיג שמראש הקמת ועדה כזאת, ואז זה כבר יעבור אליך.
ניסן סלומינסקי: או שכן, או שאני מעורר את הדובים.
זהבה גלאון: זה כולה ועדת משנה.
אראל מרגלית: ניסן, אני קצת מודאג, כי בפעם שעברה שהצעתי את תת הוועדה לעסקים קטנים מצאתי את זה במקום אחר, אז עכשיו אני מציע את זה.
ניסן סלומינסקי: אני רק רוצה - - -
זהבה גלאון: אני מציעה לתמוך.
עליזה לביא: גם אני מציעה לתמוך.
ניסן סלומינסקי: חבר'ה, כדי לקדם את זה, לפעמים אתה צריך להיות חכם פוליטית.
זהבה גלאון: אני רוצה להציע לך חוכמה פוליטית.
זהבה גלאון: עכשיו אל תמנה את חברי הוועדה.
זהבה גלאון: תכריז.
זהבה גלאון: כיוון שלא תתכנס עוד פעם תכריז על אראל כיושב-ראש ועדת המשנה, אחר-כך תתפור לו את הוועדה.
זהבה גלאון: תכריז עליו כיושב-ראש הוועדה.
ניסן סלומינסקי: נעשה אחרת.
ניסן סלומינסקי: יש אפשרות להחלטה על תנאי, שברגע שהנושא אצלנו אראל יהיה יושב-ראש ועדת השמנה?
זהבה גלאון: הפוך.
ניסן סלומינסקי: זה מתפרסם.
<טמיר כהן: זה גם לא היה על סדר-היום.
ניסן סלומינסקי: זה לא על סדר-היום, אבל לא זו הבעיה.
ניסן סלומינסקי: אני מכיר את הפוליטיקה.
ניסן סלומינסקי: הנושא הזה יגיע אלינו, אני מקווה, ואז יהיה פשוט.
זהבה גלאון: אם תשאל, אלה שאלות קיטבג.
זהבה גלאון: תרשום לך על סדר-היום בפגרה הקמת ועדת משנה.
עליזה לביא: גם אני רוצה.
עליזה לביא: הצטרפתי לאראל.
עליזה לביא: אני רוצה להקים ועדה להטמעת החשיבה המגדרית בתקציב המדינה.
<טמיר כהן: אני לא בטוח שזה מתאים לוועדת - - -
זהבה גלאון: בטח זה מתאים לוועדה שבכל תקציב תהיה חשיבה מגדרית.
עליזה לביא: 60 מדינות מערביות אמצו את זה, אדוני.
אראל מרגלית: לא ראית מה אני מחתים היום.
אראל מרגלית: אני מחתים היום חברי כנסת גברים, שלא נשתתף בפנלים טלוויזיוניים עם שלושה משתתפים ומעלה בלי שיש שם נשים.
ניסן סלומינסקי: אפשר גם הפוך?
ניסן סלומינסקי: הפוך גם מסכימים?
ניסן סלומינסקי: שלוש נשים בלי גבר?
ניסן סלומינסקי: בפרקליטות לדוגמה אפשר שיהיו גם גברים ולא רק נשים או שזה תמיד הפוך?
עליזה לביא: מתי נאשר את ההצעה?
ניסן סלומינסקי: נעלה את זה באופן מסודר בישיבה הבאה.
זהבה גלאון: זה רעיון מצוין.
זהבה גלאון: אני מאוד-מאוד בעד.
ניסן סלומינסקי: ברוך.
<ברוך משולם: כבודו, אני לא איש בשורות, לא התקבלו כל האישורים מהגורמים הרלוונטיים עד לנקודה זו.
ניסן סלומינסקי: אנחנו נדחה את הדיון.
ניסן סלומינסקי: רבותי, אף-על-פי שמרשות המסים לא התקבלה הסכמה, לפי הייעוץ כאן אנחנו יכולים לאשר את התקנות עד סוף 2014, אחרי כן אני אגיש רביזיה, ואז לא נצטרך שוב לדון בנושא.
ניסן סלומינסקי: אם אני אגיע עם משה אשר לסיכום, אני אוכל לבטל את הרביזיה.
ניסן סלומינסקי: מי בעד לאשר את התקנות עד סוף 2014, ירים את ידו.
ניסן סלומינסקי: אני מגיש רביזיה על הנושא.
ניסן סלומינסקי: רבותי, תודה רבה.
בועז טופורובסקי: שלום לכולם, נעים מאוד.
בועז טופורובסקי: זאת ישיבה ראשונה של ועדת המשנה לתקנות ניירות ערך (זירות סוחר לחשבונו העצמי).
בועז טופורובסקי: אנחנו מקווים שסוף סוף נוכל להגיע להסדרה של נושא זירות המסחר.
בועז טופורובסקי: ביוני 2010 חוקק תיקון 42 לחוק ניירות הערך, כתוצאה מהתיקון הזה אמורות היו כבר להיות מאושרות תקנות, ועד היום, לצערי, הן לא אושרו.
בועז טופורובסקי: סט של תקנות כבר הוגש על שולחן הוועדה בשנת 2012 ועדיין לא אושר מכל מיני סיבות.
בועז טופורובסקי: הוועדה החליטה להקים ועדת משנה, שאני עומד בראשה, והכוונה שלנו היא להביא לאישור של תקנות בחודשים הקרובים ולסיים עם זה.
בועז טופורובסקי: אני לא בטוח שמה שאנחנו נכנסים איתו זה מה שנצא איתו, אבל אנחנו נעשה דיון, נעבור על כל הנושאים, על כל הבעיות, על כל השינויים, על כל העמדות, על כל הדעות, נשמע את כולם, אבל נתקדם.
בועז טופורובסקי: חשוב לי להבהיר את זה, כי הבנתי שהיו כאן ישיבות ארוכות שלא הייתה בהן הרבה התקדמות.
בועז טופורובסקי: אצלי תהיה התקדמות ובסופו של דבר אנחנו נסיים את זה בחודשים הקרובים לכאן או לכאן ובסופו של דבר אנחנו נצביע על סט של תקנות.
בועז טופורובסקי: היום אנחנו עושים ישיבה גם בגלל ההתראה הקצרה וגם בגלל שהרבה זמן לא היה כאן דיון בנושא וגם חברי הכנסת התחלפו בחלקם, חברי הוועדה התחלפו, וכרגע רק אני הגעתי מוועדת המשנה, אבל בכל מקרה אנחנו חייבים לעשות ישיבה ראשונה שבה אנחנו נציג את הנושא, נרענן את העניינים, את התקנות, נשמע את הדעות היום.
בועז טופורובסקי: לא נקבל החלטות היום, מהישיבות הבאות אנחנו כבר נתחיל לקבל החלטות.
בועז טופורובסקי: הלו"ז של הישיבות הבאות יפורסם בהקדם.
בועז טופורובסקי: אני מניח שאנחנו נתכנס עוד בפגרה, ואנחנו, כמו שאמרתי, נעשה עבודה מהירה ויעילה.
בועז טופורובסקי: בסופו של דבר אני רוצה להגיע למצב שיש תקנות שמאפשרות, אל"ף, קיום זירות, אף אחד לא רוצה לבטל את הנושא של קיום הזירות, בי"ת, מאפשרות ביטחון וודאות למשקיעים, שכספם לא יאבד, לא ייגנב, לא ייעלם, והוא יהיה מובטח.
בועז טופורובסקי: אלה התקנות שאנחנו נוציא לפועל.
בועז טופורובסקי: פרופ' שמואל האוזר נמצא כאן, אני מניח שיש לך כמה מילים לפתיחה, ואז יש מצגת שלכם.
<שמואל האוזר: קודם כל אני מודה לך, כבוד היושב ראש, על הדברים ועל כך שאנחנו מקיימים היום את הדיון הזה.
<שמואל האוזר: הסוגיה של זירות המסחר האלטרנטיביות מוסדרת בחלק גדול מהמדינות המערביות, בוודאי אלה שאנחנו מבקשים ללמוד מהן.
<שמואל האוזר: למעשה אנחנו כבר היום נמצאים במצב מדאיג של היעדר רגולציה וכל יום שעובר ללא הסמכות שלנו לפקח על הזירות האלה ולהגן על המשקיעים, הסיכון הגלום במסחר הוא גדול מאוד.
<שמואל האוזר: כדי להסביר את זה אני רוצה גם להבהיר שהפעילות של המשקיעים מסוכנת לא רק במובן של התשואה והסיכון שהם לוקחים על עצמם, אלא לעיתים קרובות גם פעילות שיש בה ניגוד עניינים בין הזירה לבין הלקוח, שאותה אנחנו מנסים להסדיר.
<שמואל האוזר: לעניין התשואה, אני רוצה להזכיר כאן דוגמה של מינוף גבוה, כדי שנבין את המשמעות של מינוף גבוה כי הוא חלק חשוב מההצעה שלנו.
<שמואל האוזר: מינוף גבוה, למשל לדוגמה מינוף פי 100, המשמעות היא שכל תנודה של 1% בכיוון הלא נכון גורמת להפסד מלא של ההשקעה.
<שמואל האוזר: זה לא מה שקורה בהשקעות אחרות.
<שמואל האוזר: במינופים גבוהים יש סיכון עצום ולכן אנחנו באים ממקום שאנחנו גם מאפשרים מינופים, אבל מנסים גם להגביל.
<שמואל האוזר: אכן טיוטת התקנות עלתה לדיון מספר פעמים בוועדות הכספים הקודמות ואנחנו, סגל הרשות, ניהל הרבה פגישות, גם עם הזירות עצמן.
<שמואל האוזר: אני חושב שאנחנו מביאים פה בפניכם הצעה שהיא מאוד מאוד מאוזנת, שהיא לוקחת בחשבון גם את ההערות של הגופים המוסדיים, של זירות המסחר, למרות שלא כל דבר שהתבקשנו לעשות עשינו.
<שמואל האוזר: אני רואה בהסדרה של הפיקוח לא תו תקן רק בשביל להגיד שאנחנו מפקחים וכל השאר לא צריך לעשות, אלא באמת פיקוח אמיתי, שהוא מגן על הלקוח ומביא אותנו למקום הנכון שבו אנחנו מטפלים בכל סוגיות ניגודי העניינים וההבטחה שלקוח מקבל את מה שהוא ראוי לו, אם הוא נכנס להשקיע.
<שמואל האוזר: ברשותך, הכנו מצגת של חמש-שבע דקות, שגיא - - -
בועז טופורובסקי: אם אתה מצליח להעביר 19 עמודים בשבע דקות, זה יפה.
בועז טופורובסקי: לא, אבל בבקשה, אנחנו לא לחוצים בזמן כרגע.
<שמואל האוזר: אנחנו יכולים להעביר את זה גם בשעה, אבל אנחנו.
בועז טופורובסקי: מאה אחוז, בסדר.
בועז טופורובסקי: מי מציג אותה?
<גיא דביר: גיא.
בועז טופורובסקי: גיא, מה התפקיד?
<גיא דביר: אני היועץ המשפטי של מחלקת הפיקוח על הבורסה וזירות המסחר.
<שמואל האוזר: הוא זה שמוביל את כל התחום הזה.
<גיא דביר: אני שמח על ההקדמה לגבי הזמנים, כי אני באמת לא בטוח שזה יהיה בשבע דקות.
<גיא דביר: אני כמובן אשתדל לצמצם, אבל המצגת היא ארוכה.
<גיא דביר: מהי זירת מסחר?
<גיא דביר: קודם כל מדובר בפלטפורמה, חברה שמעמידה ללקוחות שלה פלטפורמה אינטרנטית שבה הלקוח יכול לסחור בחוזים שנגזרים על נכסי בסיס שונים, מדדים, סחורות ובעיקר צמדי מטבעות, בעיקר מט"ח.
<גיא דביר: חשוב להדגיש שלא מדובר בבורסה, לא בפעילות שדומה לבורסה, במובן הזה שאין כאן מפגש של קונים ומוכרים שיש פלטפורמה שמקשרת ביניהם, אלא כל המסחר נעשה מול הזירה.
<גיא דביר: מבחינת לסחור בזירה, צריך לבצע מספר פעולות בסיסיות.